钦定古今图书集成/明伦汇编/官常典/第757卷 > 陈三益
## 钦定古今图书集成/明伦汇编/官常典/第757卷 > 陈三益

按《绍兴府志》：“三益字友芝，山阴人。崇祯间，以太学生授中牟令。河南旱蝗遍野，民饥，父子相食。三益尽发
其赀为粥糜赈之，多全活者。时闯寇滋蔓，民聚为盗，
三益集丁壮，筑堡立砦，以支旦夕。幕府奏为仪封令，
仍兼中牟。后寇日炽，封丘、原武无邑，令遂兼佩数印，
率民兵往来缮御者四载。甲申，寇陷都城，伪使者以”
招抚至，同官或劝出迎，三益感愤，引斧尽碎所佩印，
不屈而死。